Gården Ås har gitt navn til kommunen, og har en lang og spennende forhistorie. Det ligger flere gravminner og gravfelt fra jernalder på gården. I tillegg er det påvist flere bosetnings- og aktivitetsspor av ulik karakter under dyrket mark på gårdens grunn. I 2010-2011 ble det foretatt omfattende arkeologiske registreringer på universitetsområdet. Resultatet ble 29 nye lokaliteter fra steinalder til nyere tid.